
	Διάλεξη

της Μαρίας Σπυροπούλου-Θεοδωρίδου

Ένδοξες σελίδες

πελοποννησιακής Ιστορίας του '21

Φως σε τοπικούς, αφανείς ήρωες

στο Σπίτι της Κύπρου

Την Τρίτη 5 Μαρτίου 2024, πραγματοποιήθηκε, στο Σπίτι της Κύπρου στην Αθήνα, διάλεξη της Φιλολόγου, Εκπαιδευτικού και Δοκιμιογράφου κ. Μαρίας Σπυροπούλου-Θεοδωρίδου, με θέμα «Ένδοξες σελίδες πελοποννησιακής Ιστορίας του '21. Φως σε τοπικούς, αφανείς ήρωες».
Χαιρετισμό στην εκδήλωση απηύθυναν, η Πρόεδρος του Συλλόγου «Οι φίλοι του Μουσείου Γ. Δροσίνη» κ. Ελένη Βαχάρη και η Αντιδήμαρχος Διοικητικών Υπηρεσιών και Πολεοδομίας του Δήμου Κηφισιάς κ. Ελένη Βάρσου.
Στο πλαίσιο της διάλεξης, που διοργανώθηκε από το Σπίτι της Κύπρου και τον Σύλλογο «Οι φίλοι του Μουσείου Γ. Δροσίνη», η κ. Σπυροπούλου-Θεοδωρίδου, με αφηγηματικό τρόπο, περιέγραψε τα γεγονότα του πρώτου έτους της Ελληνικής Επανάστασης του 1821, κυρίως στη δυτική Πελοπόννησο, Ηλεία, Αχαΐα, Μεσσηνία, στα οποία εμπλέκονται και αναδεικνύονται ήρωες, μεταξύ άλλων, οι Σισίνης, Βιλαέτης, Πλαπούτας, Γιαννιάς.
Η αφήγησή της κ. Σπυροπούλου-Θεοδωρίδου συνοδεύτηκε από προβολή και περιελάμβανε ανάλογα προς τα γεγονότα δημοτικά τραγούδια, τα οποία απήγγειλε η. κ. Ελένη Παπαδουλή.

6 Μαρτίου 2024
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr


	

	
	
	
	
	



[image: image2.jpg][image: image3.png]